Lav et referat af nedenstående tekst:

Tekst:
Nye ansigter og uerfarne hænder - det er, hvad mange ældre borgere i de nordjyske plejehjem dagligt stifter bekendtskab med. Arbejdsgivere i Nordjylland har over 900 gange søgt forgæves efter en social- og sundhedshjælper eller social- og sundhedsassistent fra december 2020 til maj 2021. Det viser nye tal fra Styrelsen for Arbejdsmarked og Rekruttering . Det resulterer i, at ufaglærte afløsere dækker ind på både aften-, dag og nattevagter. - Det er forskellige medarbejdere, der kommer. De kender ikke de beboere, de kommer ud til. Og de har heller ikke den faglighed, der skal til for at dække de vagter, de er sat ind i, siger Annette Press, FOAs sektorformand i Mariagerfjord. Nytænkning og flere faglærte Ifølge FOA skal der større forandringer til for at vende situation og få flere faglærte ind i ældreplejen. Det kræver en stor indsats med at tiltrække og fastholde flere uddannede til området, lyder det fra sektorformand i FOA, Torben Hollmann, i en pressemeddelelse . - Den massive mangel, vi ser nu, er et produkt af mange år, hvor optaget på social- og sundhedsuddannelserne har været for lav, forklarer han og kalder situationen alarmerende. I Mariagerfjord Kommune har man allerede sat ind i forhold til netop det. Her er der lavet en aftale om at opkvalificere fem social- og sundhedshjælpere til assistenter om året. Planen er også at fastansætte nyuddannede i seks måneder, så de har en tilknytning til kommunen. Udover det er der også to elev-mentorer i kommunen, som arbejder på at forebygge frafald på uddannelserne. - Det er bare slet, slet ikke nok til at udfylde det hul, vi allerede har, siger Annette Press.

Referat:
Ifølge nye tal ender hvert tredje forsøg på at rekruttere social- og sundhedsassistenter og social- og sundhedshjælpere i Nordjylland forgæves.